Document ID: 32011R0409

KOMMISSIONENS GENNEMFØRELSESFORORDNING (EU) Nr. 409/2011
af 27. april 2011
om ændring af forordning (EF) nr. 619/2008 om en løbende licitation for eksportrestitutioner for visse mejeriprodukter
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 161, stk. 3, artikel 164, stk. 2, litra b), og artikel 170, sammenholdt med artikel 4, og
ud fra følgende betragtninger:
(1)
Ved Kommissionens forordning (EF) nr. 619/2008 (2) er der indledt en løbende licitation for eksportrestitutioner for naturligt smør i blokke henhørende under produktkode ex ex 0405 10 19 9700, butteroil i beholdere henhørende under produktkode ex ex 0405 90 10 9000 og skummetmælkspulver henhørende under produktkode ex ex 0402 10 19 9000 og fastsat bestemmelser om licitationsproceduren. Den indeholder bl.a. bestemmelser om de licitationsperioder, hvor der kan indgives bud.
(2)
For bedre at kunne reagere på nedgangen på markedet for mejeriprodukter i begyndelsen af 2009 blev forordning (EF) nr. 619/2009 ændret for at indføre to licitationsperioder pr. måned. Siden da har markedssituation forbedret sig væsentligt, hvorfor antallet af licitationsperioder igen kan reduceres til en pr. måned.
(3)
Forordning (EF) nr. 619/2008 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
Indledningen til artikel 4, stk. 2, tredje afsnit, i forordning (EF) nr. 619/2008 affattes således:
»Hver licitationsperiode slutter kl. 13.00 (belgisk tid) den tredje tirsdag i måneden med følgende undtagelser:«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. april 2011.

Labels: 3
17